Det er usikkert hvor mange skip som ble bygd på Hovedøya. Ofte oppgis Christiania som byggested for skip uten at det stedfestes nærmere. I 1645 beordrer Christian IV skotten James Robbins til Norge for å bygge skip. Robbins hadde jobbet med skipsbygging i Royal Navy og begynte i dansk tjeneste på Bremerholmen i 1642. Robbins var ansvarlig for bygging av tre større orlogsskip på Hovedøya.